CELEX: 32020D1240
Language: bg
Date: 2020-08-21 00:00:00
Title: Решение (ЕС) 2020/1240 на Комисията от 21 август 2020 година за предоставяне на разрешение на България да приложи удължаване на срок, посочен в член 3 от Регламент (ЕС) 2020/698 на Европейския парламент и на Съвета (нотифицирано под номер C(2020) 5674) (само текстът на английски език е автентичен)

1.9.2020   
               
               
                  BG
               
               
                  Официален вестник на Европейския съюз
               
               
                  L 284/7
               
            
         РЕШЕНИЕ (ЕС) 2020/1240 НА КОМИСИЯТА
         от 21 август 2020 година
         за предоставяне на разрешение на България да приложи удължаване на срок, посочен в член 3 от Регламент (ЕС) 2020/698 на Европейския парламент и на Съвета
         
            
               (нотифицирано под номер C(2020) 5674)
            
         
         (само текстът на английски език е автентичен)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) 2020/698 на Европейския парламент и на Съвета от 25 май 2020 г. за определяне на специални и временни мерки с оглед на избухването на COVID-19 относно подновяването или удължаването на някои удостоверения, свидетелства и разрешителни и отлагането на някои периодични проверки и продължаващо обучение в определени области на транспортното законодателство (1), и по-специално член 3, параграф 3 от него,
         като има предвид, че:
         
                     (1)
                  
                  
                     С член 3, параграф 1 от Регламент (ЕС) 2020/698 се удължава срокът на валидността на свидетелствата за управление на моторни превозни средства (МПС), който щеше да е изтекъл или ще изтече между 1 февруари 2020 г. и 31 август 2020 г.
                  
               
                     (2)
                  
                  
                     С писмо от 14 юли 2020 г. България представи мотивирано искане за разрешение да приложи удължаване с четири месеца на срока между 1 февруари 2020 г. и 31 август 2020 г., посочен в член 3, параграф 1 от Регламент (ЕС) 2020/698. На 16 и 20 юли 2020 г. България предостави допълнителна информация в подкрепа на искането си.
                  
               
                     (3)
                  
                  
                     Съгласно предоставената от България информация подновяването на свидетелствата за управление на МПС в България вероятно ще продължи да бъде неизпълнимо до 31 декември 2020 г. поради мерките, предприети от държавата за предотвратяване или за ограничаване на разпространението на COVID-19.
                  
               
                     (4)
                  
                  
                     В контекста на общото адаптиране към новите технически стандарти, всички български лични документи, т.е. лични карти и свидетелства за управление на МПС, са издадени през 2010 г. за срок от 10 години (с изключение на свидетелствата за управление на МПС за професионалните водачи). Поради това срокът на всички тези документи изтича през 2020 г., което означава, че през 2020 г. трябва да бъдат подновени милиони лични документи, в т.ч. свидетелства за управление на МПС.
                  
               
                     (5)
                  
                  
                     По време на извънредното положение в България подновяването на свидетелствата за управление на МПС беше временно преустановено. Сега то е възобновено, но броят на документите, които органите могат да обработят за определен период от време, е по-нисък от обичайното поради предпазните мерки, наложени във връзка с епидемичната ситуация, по-специално правилата за социално дистанциране.
                  
               
                     (6)
                  
                  
                     При тези обстоятелства компетентните органи, които отговарят за издаването и подновяването на свидетелствата за управление на МПС, са изправени пред значителни практически затруднения при изпълнението на своите задължения.
                  
               
                     (7)
                  
                  
                     Следователно на България следва да бъде разрешено да приложи удължаване на срока между 1 февруари 2020 г. и 31 август 2020 г., посочен в член 3, параграф 1 от Регламент (ЕС) 2020/698.
                  
               
                     (8)
                  
                  
                     България се съгласи настоящото решение да бъде прието и уведомлението за него да бъде на английски език,
                  
               ПРИЕ НАСТОЯЩОТО РЕШЕНИЕ:
         
            Член 1
            На България се разрешава да приложи удължаване с четири месеца на срока между 1 февруари 2020 г. и 31 август 2020 г., посочен в член 3, параграф 1 от Регламент (ЕС) 2020/698.
         
         
            Член 2
            Адресат на настоящото решение е Република България.
         
         
            Съставено в Брюксел на 21 август 2020 година.
            
               
                  За Комисията
               
               Adina-Ioana VĂLEAN
               
                  Член на Комисията
               
            
         
         
            (1)  ОВ L 165, 27.5.2020 г., стр. 10.